ટાઇમ્સ ઓફ ઇન્ડિયાના અહેવાલનો હવાલો આપતા સૂત્રોએ જણાવ્યું કે, અમદાવાદમાં શી જિનપિંગે મોદીને જાણકારી આપી હતી કે તેમણે પોતાના સૈનિકોને ચુમાર સેક્ટરથી પીછેહટ કરવા કહીં દીધું છે. જણાવવામાં આવી રહ્યું છેકે, ચીની સૈનિકો ભારતીય સરહદમાં આવવાથી મોદી અને જિનપિંગની વાતચીતમાં ગરમાવો આવી ગયો હતો. મોદીની આકરી આપત્તિ બાદ જિનપિંગે તેમને પીછેહટનો ભરોસો આપ્યો હતો. ચીનના પ્રતિનિધિમંડળના બીજા સભ્યોએ પણ ભારતીય સમકક્ષોને ભરોસો આપ્યો હતો કે પીએલએના જવાનોને પીછેહટ કરવાના નિર્દેશ આપવામાં આવ્યા છે. બીજી તરફ ચીની પ્રતિનિધિમંડળ સરહદ પર તણાવની સ્થિતિ અંગે પોતાને અજાણ ગણાવી રહ્યાં છે.